# **LĪGUMS Nr. 8.3/266**

Rēzeknē 2017.gada 22.martā

**Rēzeknes novada pašvaldība**,reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību „Inteco Wood”**, reģistrācijas Nr.42403032177, turpmāk – **Būvdarbu veicējs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Bērzgales kultūras nama koncertzāles vienkāršota atjaunošana”(identifikācijas Nr. RNP 2017/7), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

**1. Līguma priekšmets**

* 1. Pasūtītājs uzdod, un Būvdarbu veicējs ar saviem materiāliem (būvmateriāliem, būviekārtām un būvizstrādājumiem), nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem), apņemas veikt Bērzgales kultūras nama koncertzāles vienkāršotu atjaunošanu, turpmāk – **Būvdarbi**, atbilstoši izstrādātajai dokumentācijai, turpmāk – **Projekts**, un tāmēm (Līguma pielikums Nr.1).
  2. Būvdarbu veikšanas vieta – Bērzgales kultūras nams, Rītupes ielā 34, Bērzgale, Bērzgales pagasts, Rēzeknes novads, turpmāk – **Objekts**.

**2. Līguma summa un norēķinu kārtība**

2.1. Kopējā Līguma summa par Līgumā paredzēto Būvdarbu izpildi ir EUR 38884,03 (trīsdesmit astoņi tūkstoši astoņi simti astoņdesmit četri *euro*, 03 centi), neskaitot pievienotās vērtības nodokli, turpmāk – PVN, 21%. PVN summa sastāda EUR 8165,64 (astoņi tūkstoši viens simts sešdesmit pieci *euro*, 64 centi). Līguma summa kopā ar PVN ir EUR 47049,67 (četrdesmit septiņi tūkstoši četrdesmit deviņi *euro*, 67 centi).

2.2. Līguma summu Pasūtītājs samaksā Būvdarbu veicējam saskaņā ar Līguma noteikumiem ar nosacījumu, ka Būvdarbu veicējs izpilda Līgumā noteiktās saistības. Pievienotās vērtības nodoklis tiek maksāts saskaņā ar Pievienotās vērtības nodokļa likuma 142.pantu.

* 1. Samaksa Būvdarbu veicējam par Līgumā paredzēto Būvdarbu izpildi tiek ieskaitīta Būvdarbu veicēja norādītajā bankas kontā šādā apmērā un termiņos:
     1. ikmēneša maksājumi – vienu reizi mēnesī 30 (trīsdesmit) dienu laikā no izpildīto Būvdarbu nodošanas – pieņemšanas akta (Forma 2) akceptēšanas dienas un rēķina saņemšanas;
     2. galīgais norēķins – 30 (trīsdesmit) dienu laikā pēc Būvdarbu pieņemšanas – nodošanas akta abpusējas parakstīšanas.
  2. Pasūtītājs veic maksājumu atbilstoši Būvdarbu veicēja iesniegtajam rēķinam. Līgumā noteikto maksājumu samaksa skaitās izdarīta ar brīdi, kad Pasūtītājs ir veicis pārskaitījumu uz Būvdarbu veicēja rēķinā norādīto norēķinu kontu.
  3. Pasūtītājs ir tiesīgs no jebkura maksājuma, kas Pasūtītājam saskaņā ar Līgumu jāveic Būvdarbu veicējam, ieturēt līgumsoda summu vai jebkura cita maksājuma summu, kuru saskaņā ar Līguma noteikumiem Būvdarbu veicējam ir pienākums samaksāt Pasūtītājam.

**3. Būvdarbu izpildes noteikumi**

3.1. Būvdarbi ir jāveic saskaņā ar būvnormatīviem, Līguma noteikumiem un Pasūtītāja norādījumiem, ciktāl šādi norādījumi nav pretrunā ar Līguma nosacījumiem un spēkā esošajiem normatīvajiem aktiem.

3.2. Būvdarbu veicējs apņemas uzsākt Būvdarbu izpildi ne vēlāk kā 2017.gada 4.aprīlī.

3.3. Ievērojot Līguma noteikumus, Būvdarbu veicējs pilnīgu Būvdarbu izpildi un būvobjekta nodošanu apņemas pabeigt līdz 2017.gada 3.jūlijam.

3.4. Ja Būvdarbu izpildes procesā Būvdarbu veicējam ir radušies fiziski šķēršļi vai apstākļi, kurus tas, kā pieredzējis un kvalificēts būvdarbu veicējs iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu Būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.

3.5. Būvdarbu veicējs veic visas darbības, kādas saskaņā ar Vispārīgajiem būvnoteikumiem un citiem normatīvajiem aktiem ir nepieciešamas, lai pilnībā pabeigtu Būvdarbus. Izpildītājs ir atbildīgs, lai Būvdarbu izpildē tiktu ievēroti Latvijas Republikā spēkā esošie būvnormatīvi, citi normatīvie akti, kas reglamentē Līgumā noteikto Būvdarbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.

**4. Pasūtītāja pienākumi un tiesības**

4.1. Pasūtītājs apņemas:

4.1.1. nodrošināt Būvdarbu veicēju ar nepieciešamo dokumentāciju un saņemt ar Būvdarbu veikšanu saistītās atļaujas;

4.1.2. nodrošināt Būvdarbu veicēja personālam iespēju netraucēti piekļūt Objektam Pušu saskaņotajā laikā;

4.1.3. pieņemt Būvdarbu veicēja izpildītos Būvdarbus saskaņā ar Līguma noteikumiem;

4.1.4. samaksāt par izpildītajiem Būvdarbiem saskaņā ar Līguma noteikumiem.

4.2. Pasūtītājam ir tiesības:

4.2.1. vienpusēji apturēt Būvdarbus gadījumā, ja Būvdarbu veicējs pārkāpj būvnormatīvu vai citu normatīvo aktu prasības, kā arī citos Līgumā noteiktajos gadījumos;

* + 1. jebkurā laikā pārbaudīt Būvdarbu apjoma izpildi un kvalitāti;
    2. neveikt apmaksu par izpildītajiem Būvdarbiem, ja dokumentāli ar aktu, ko sastādījušas abas Puses vai kompetenta amatpersona, konstatēta Būvdarbu neatbilstoša kvalitāte vai būtiska atkāpe no Projekta vai būvniecības normatīviem, līdz šo trūkumu novēršanai par Būvdarbu veicēja līdzekļiem Pasūtītāja noteiktajā termiņā.

**5. Būvdarbu veicēja pienākumi un tiesības**

5.1. Būvdarbu veicējs apņemas:

5.1.1. visus Līgumā paredzētos Būvdarbus Objektā veikt kvalitatīvi un Līgumā noteiktajos termiņos;

5.1.2. Būvdarbus veikt saskaņā ar Latvijas būvnormatīvu un citu normatīvo aktu prasībām, ievērojot publiskos ierobežojumus;

5.1.3. Būvdarbu veikšanas procesā ievērot drošības tehnikas, ugunsdrošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Būvdarbiem būvobjektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;

5.1.4. nodrošināt katru darba dienu Būvdarbu žurnāla aizpildīšanu un aktu sastādīšanu;

5.1.5. nodrošināt visu nepieciešamo dokumentu atrašanos būvobjektā, kuru uzrādīšanu var prasīt amatpersonas, kas ir tiesīgas kontrolēt Būvdarbus;

5.1.6. nodrošināt visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Līgumu un Latvijas būvnormatīviem;

5.1.7. nodrošināt tīrību un kārtību Būvdarbu Objektā, regulāri savākt Būvdarbu izpildes procesā radušos būvgružus, celtniecības atkritumus un netīrumus, un izvest tos uz atkritumu apsaimniekošanas poligonu;

5.1.8. rakstveidā nekavējoties informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi;

5.1.9. rakstveidā saskaņot ar Pasūtītāju jebkuru Būvdarbu izpildes procesā radušos nepieciešamo atkāpi no Pušu sākotnējās vienošanās;

5.1.10. nekavējoties brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;

5.1.11. nodrošināt atbildīgā Būvdarbu vadītāja vai viņa vietnieka atrašanos būvobjektā visā darba dienas garumā un izpildāmo Būvdarbu kontroli no minēto personu puses: Būvdarbu vadītājs – Pēteris Šneveļs,būvprakses sertifikāta Nr.20-1372;

5.1.12. uzņemties risku (nelaimes gadījumi, bojājumu rašanās, zaudējumu nodarīšana trešajām personām u.c.) par būvobjektu līdz tā pieņemšanas – nodošanas akta parakstīšanai;

5.1.13. Būvdarbu izpildē izmantot būvizstrādājumus un iekārtas, kādas ir noteiktas piedāvājumā vai kādas ir iepriekš saskaņotas ar Pasūtītāju; Būvdarbu veicējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;

5.1.14. nodrošināt Būvdarbu izpildei nepieciešamo materiālu, iekārtu un aprīkojuma transportēšanu uz Objektu, kā arī to novietošanu, uzglabāšanu un apsargāšanu Objektā;

5.1.15. nodrošināt Būvdarbu izpildei nepieciešamo pagaidu elektroenerģijas un ūdensapgādes tīklu pieslēgumu, patstāvīgi veicot norēķinus par patērēto elektroenerģiju un ūdeni līdz Objekta nodošanai Pasūtītājam. Būvdarbu veicējs ierīko nepieciešamās palīgtelpas (pārvietojamās ģērbtuves, tualetes un noliktavas telpas) un sedz visus ar šo palīgtelpu uzturēšanu saistītos izdevumus, tai skaitā par elektroenerģiju, ūdens apgādi, kanalizāciju un citiem komunālajiem pakalpojumiem, kā arī par telekomunikāciju pakalpojumiem visā Būvdarbu veikšanas laikā;

5.1.16. pirms pieņemšanas – nodošanas akta parakstīšanas sakārtot būvobjektu (aizvākt Būvdarbu veicējam piederošo inventāru, darba rīkus u.c.).

5.1.17. Būvdarbu trūkumus garantijas laikā novērst uz sava rēķina 5 (piecu) darbdienu laikā no Pasūtītāja rakstiskas pretenzijas saņemšanas, izņemot gadījumus, kad trūkumi radušies nepareizas ekspluatācijas vai citu no Pasūtītāja vai tā darbinieku atkarīgu iemeslu dēļ.

5.2. Būvdarbu veicējam ir tiesības:

5.2.1. Būvdarbu veikšanai piesaistīt apakšuzņēmējus. Būvdarbu veicēja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu. Noslēgtā apakšuzņēmuma līguma noteikumi nedrīkst būt pretrunā ar Līguma noteikumiem. Būvdarbu veicējs koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, Būvdarbu izpildes termiņu u.c. Līguma noteikumu ievērošanu;

5.2.2. nomainīt atbildīgo būvdarbu vadītāju ar Pasūtītāja iepriekšēju rakstisku piekrišanu, vai pēc Pasūtītāja pamatota pieprasījuma, nozīmējot jaunu speciālistu ar līdzvērtīgu pieredzi un kvalifikāciju.

**6. Riska pāreja**

6.1. Cilvēku traumu, materiālu vai iekārtu un cita īpašuma bojāšanas vai iznīcināšanas risku uzņemas Būvdarbu veicējs, izņemot gadījumus, kad tas rodas Pasūtītāja vainas dēļ.

6.2. Būvdarbu veicējs uzņemas arī būvobjekta, materiālu un iekārtu nejaušas bojāšanas vai iznīcināšanas risku, un tas pāriet no Būvdarbu veicēja uz Pasūtītāju ar būvobjekta nodošanas – pieņemšanas akta parakstīšanu.

**7. Būvdarbu nodošanas un pieņemšanas kārtība**

9.1. Izpildīto Būvdarbu nodošana notiek pēc Būvdarbu izpildes kārtējā mēnesī. Izpildītos Būvdarbus pēc kvalitātes un daudzuma Būvdarbu veicējs nodod Pasūtītājam, noformējot atbilstošu Būvdarbu pieņemšanas – nodošanas aktu.

9.2. Pasūtītājam Būvdarbu pieņemšanas – nodošanas akts jāizskata 5 (piecu) darba dienu laikā, pārbaudot izpildīto Būvdarbu apjomu un kvalitāti un, ja Pasūtītājs konstatē, ka Būvdarbu izpilde ir veikta atbilstoši Līgumam un Projektam, Puses paraksta Būvdarbu pieņemšanas – nodošanas aktu.

9.3. Ja izpildīto Būvdarbu pieņemšanas procesā tiek konstatēti nepabeigti darbi, defekti vai atkāpes no Līguma noteikumiem, Būvdarbu pieņemšana pārtraucama un tiek sastādīts divpusējs akts, kurā tiek uzskaitīti visi konstatētie defekti/trūkumi un atkāpes no Līguma noteikumiem, kā arī tiek noteikti termiņi, kuros Būvdarbu veicējam ir jānovērš minētie defekti/trūkumi. Būvdarbu pieņemšanas – nodošanas akts ir spēkā, ja to ir parakstījuši Pasūtītāja un Būvdarbu veicēja pilnvarotie pārstāvji.

* 1. Būvdarbu veicējam jānovērš Defektu aktā minētie defekti Pasūtītāja noteiktajā termiņā. Ja par defektiem ir atbildīgs Būvdarbu veicējs, izdevumi par defektu novēršanas darbiem jāsedz Būvdarbu veicējam un tas nedod tiesības uz Līgumā paredzētā termiņa pagarinājumu.

9.5. Ja Būvdarbu veicējs uzskata, ka viņš nav atbildīgs par kādu defektu, viņam par to rakstiski jāziņo Pasūtītājam. Ja Pasūtītājs tomēr uztur defektu novēršanas prasījumu, tad Būvdarbu veicējam jāveic defektu novēršanas darbi. Pēc defektu likvidēšanas Būvdarbu veicējam par to nekavējoties jāinformē Pasūtītājs.

9.6. Ja Būvdarbu veicējs atsakās novērst defektus un par to rakstiski ir paziņojis Pasūtītājam, tad Pasūtītājam ir tiesības pieaicināt citu būvdarbu veicēju defektu novēršanai. Defektu novēršanas darbu izmaksas tiek segtas, attiecīgi samazinot Līguma summu.

* 1. Defektu novēršana tiek fiksēta ar Defektu novēršanas pieņemšanas – nodošanas akta abpusēju parakstīšanu.
  2. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvdarbu veicēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvdarbu veicējs.
  3. Būvobjekta pieņemšanu apliecina pieņemšanas – nodošanas akta parakstīšana. Visi papildus izdevumi par atkārtotu būvobjekta nodošanu Pasūtītājam tiek ieturēti no gala maksājuma.

9.10. Pieņemšanas – nodošanas akta parakstīšana neatbrīvo Būvdarbu veicēju no atbildības par Būvdarbu defektiem, kuri atklājas pēc būvobjekta pieņemšanas.

**10. Būvdarbu garantija**

* 1. Būvdarbu veicējs nodrošina tādu Līgumā paredzēto Būvdarbu izpildes tehnoloģiju, kas garantē visu izpildīto Būvdarbu kvalitāti atbilstoši Latvijas Republikas normatīvajos aktos noteiktajiem kvalitātes standartiem.
  2. Garantijas termiņš veiktajiem Būvdarbiem tiek noteikts **60** (sešdesmit) **mēneši**.
  3. Līguma 10.2.punktā noteiktais Būvdarbu kvalitātes garantijas laiks tiek fiksēts ar būvobjekta pieņemšanas – nodošanas akta parakstīšanas brīdi.
  4. Garantijas laikā atklātie defekti, kas saistīti ar Līgumā paredzētajiem, bet nekvalitatīvi veiktajiem Būvdarbiem vai darbā izmantotajiem nekvalitatīvajiem vai nepareizi pielietotiem galvenajiem būvmateriāliem, būvizstrādājumiem, Būvdarbu veicējam jānovērš par saviem līdzekļiem Pasūtītāja noteiktajos termiņos. Darbaspēka un tehnikas resursu noslodze citos Būvdarbu veicēja objektos nevar būt par iemeslu defektu un trūkumu novēršanas termiņa nokavējumam.
  5. Defektu konstatēšana un defektu novēršana tiek fiksēta ar aktu, kura sastādīšanā piedalās Pasūtītāja un Būvdarbu veicēja pārstāvji.
  6. Ja Pasūtītājs Būvdarbu garantijas laikā konstatē defektus, par to tiek paziņots Būvdarbu veicējam, norādot vietu un laiku, kad Būvdarbu veicējam jāierodas uz defektu akta sastādīšanu. Avārijas vai citos ārkārtējos gadījumos Būvdarbu veicējam objektā jāierodas nekavējoties (tas ir, ne vēlāk kā 2 (divu) stundu laikā) pēc Pasūtītāja paziņojuma (rakstiska vai mutiska). Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir saistošs Pusēm. Izdevumus par eksperta sniegtajiem pakalpojumiem apmaksā vainīgā Puse. Ja Būvdarbu veicējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Būvdarbu veicējam. Akts tiek sastādīts vismaz 3 (trīs) eksemplāros, no kuriem viens eksemplārs tiek nodots Būvdarbu veicējam un divi – Pasūtītājam.
  7. Par defektu novēršanu tiek sastādīts defektu novēršanas akts. Pēc defektu novēršanas Būvdarbu veicējs paziņo Pasūtītājam laiku, kad Pasūtītājam jāierodas Objektā uz defektu novēršanas akta sastādīšanu.
  8. Pasūtītājam ir tiesības neparakstīt defektu novēršanas aktu, ja defekts un tā novēršanas rezultātā nodarītie bojājumi Objektam pilnībā nav novērsti.
  9. Ja defektu novēršana netiek uzsākta Pasūtītāja noteiktajā termiņā, Pasūtītājam ir tiesības defektu novēršanai pieaicināt trešo personu, ievērojot Latvijas Republikā spēkā esošo normatīvo aktu prasības, un vērsties ar prasījumu pret Būvdarbu veicēju par defektu novēršanas izdevumu segšanu.
  10. Aprēķinot defektu rezultātā nodarīto bojājumu novēršanas izmaksas, tajās tiek iekļauti izdevumi par defektu rezultātā nodarīto bojājumu novēršanu, t.sk., materiāli un darbs, darbu izpildē patērētais ūdens un elektrība, atkritumi, Objekta uzkopšana u.c. izmaksas.
  11. Būvdarbu veicējs ir atbildīgs par Būvdarbu garantijas laikā jaunu vai atkārtotu radušos defektu novēršanu, t.sk., ja defekts Objektā radies darbu izpildē pieaicināto trešo personu novērsto defektu nekvalitatīvas veikšanas dēļ. Kompensāciju par trešo personu nekvalitatīvi veikto defektu novēršanu un Būvdarbu veicējam radītajiem zaudējumiem, Būvdarbu veicējs risina civiltiesiskā kārtībā, vēršoties pret trešo personu, kas nekvalitatīvi veikusi defektu novēršanu un tādējādi radījusi Būvdarbu veicējam zaudējumus, kas radušies atkārtota attiecīgā defekta novēršanas dēļ vai ja nekvalitatīvi novērstais defekts veicinājis cita defekta veidošanos.
  12. Garantijas laikā konstatēto defektu novēršanas un defektu radīto bojājumu novēršanas laikā Būvdarbu veicējs garantē Būvdarbu izpildes kvalitāti, tajā skaitā Būvdarbu izpildē izmantoto materiālu kvalitāti un personāla kvalifikāciju, drošības noteikumu ievērošanu un Objekta darbības netraucēšanu.
  13. Domstarpības, kas rodas Būvdarbu un materiālu kvalitātes un to atbilstības Līguma noteikumu novērtēšanā, izšķir būvniecības kontroles iestāde vai Pušu pieaicināti licencēti vai sertificēti speciālisti, eksperti.
  14. Ja Puses nevar vienoties par defektu novēršanu, un ekspertu atzinumi ir atšķirīgi, strīdus situāciju risina tiesā.
  15. Būvdarbu izpildes un Būvdarbu garantijas laikā Būvdarbu veicējam ir pienākums atrast defektu cēloņus un iesniegt priekšlikumus defektu cēloņu un seku novēršanai.

**11. Līguma izpildē iesaistītais personāls, apakšuzņēmēji un to nomaiņa**

* 1. Līguma izpildei Būvdarbu veicējs piesaista Iepirkumā piedāvāto personālu un apakšuzņēmējus. Būvdarbu veicējs ir atbildīgs par piesaistītā personāla un apakšuzņēmēju veikto Būvdarbu atbilstību Līguma prasībām.
  2. Būvdarbu veicējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līgumā minētos gadījumus.
  3. Ja Būvdarbu veicējs vēlas veikt tā Līguma izpildē iesaistītā personāla nomaiņu, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēju, uz kuru iespējām tas balstījies, lai apliecinātu savas kvalifikācijas atbilstību Iepirkuma dokumentos izvirzītajām prasībām, tas iesniedz rakstveida iesniegumu Pasūtītājam. Iesniegumā norāda pamatojumu speciālistu vai apakšuzņēmēju nomaiņai, kā arī iesniedz dokumentus, kas apliecina nomaināmo speciālistu vai apakšuzņēmēju atbilstību Iepirkuma dokumentos noteiktajām prasībām.
  4. Pasūtītājs pieņem lēmumu atļaut vai atteikt Būvdarbu veicējam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai par personāla un/vai apakšuzņēmēju nomaiņu/iesaistīšanu.

**12. Apdrošināšana un darba aizsardzība**

* 1. Būvdarbu veicējs atbild par visu veicamo Būvdarbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.
  2. Būvdarbu veicējs atbild par visu to personu drošību Objektā, kurām ir tiesības tur atrasties un nodrošina nepiederošu personu neielaišanu Objektā. Būvdarbu veicējs ir atbildīgs par darba drošības noteikumu ievērošanu Objektā.
  3. Būvdarbu veicējs ir atbildīgs par Pasūtītājam, trešajām personām vai apkārtējai videi nodarīto zaudējumu, kas radies Būvdarbu veicēja vainas dēļ Būvdarbu izpildes laikā.
  4. Būvdarbu veicējam ne vēlāk kā 3 (triju) darba dienu laikā no Līgumaparakstīšanas brīža jāiesniedz Pasūtītājam atbildīgā būvdarbu vadītāja civiltiesiskās atbildības apdrošināšanas polise un būvdarbu veicēja civiltiesiskās atbildības apdrošināšanas polise par visu būvdarbu un garantijas laiku. Apdrošināšanas līgumus slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
  5. Gadījumā, ja Līguma parakstīšanas brīdī ir spēkā esoša apdrošināšanas polise, kas atbilst Līguma 12.2.punktā izvirzītajām prasībām, izņemot tās termiņu, Būvdarbu veicējam ir pienākums pirms spēkā esošās apdrošināšanas polises darbības termiņa beigām iesniegt Pasūtītājam jaunu apdrošināšanas polisi, kuras beigu termiņš atbilst Līguma 10.2.punktā noteiktajam garantijas laika periodam.
  6. Ja noslēgtā apdrošināšanas līguma termiņš tuvojas beigām, bet Būvdarbi vai garantijas termiņš vēl turpinās, Būvdarbu veicējam ir pienākums pirms spēkā esošā apdrošināšanas līguma darbības termiņa beigām iesniegt Pasūtītājam jaunu apdrošināšanas līgumu ar beigu termiņu līdz garantijas termiņa beigām.
  7. Jebkurus zaudējumus, kuri pārsniedz apdrošinātāja atlīdzinātos, sedz Būvdarbu veicējs.

**13. Līguma grozījumi**

13.1. Puses, savstarpēji vienojoties, ir tiesīgas veikt grozījumus Līgumā, ievērojot Publisko iepirkumu likuma 67.1 panta prasības. Jebkuri Līguma grozījumi tiek noformēti rakstveidā. Pēc abu Pušu parakstīšanas tie kļūst par Līguma neatņemamu sastāvdaļu.

13.2. Ja Līguma izpildes laikā ir radušies apstākļi, kas neizbēgami aizkavē Būvdarbu izpildi, Būvdarbu veicējam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Būvdarbu veicēja paziņojuma saņemšanas Pasūtītājam ir jānovērtē situācija un, ja nepieciešams, jāpagarina Būvdarbu veicēja saistību izpildes termiņš. Šādā gadījumā ir jāveic attiecīgie grozījumi Līgumā.

**14. Līgumsods**

14.1. Ja Būvdarbu veicēja vainas dēļ Būvdarbi nav nodoti Līguma 3.3.punktā noteiktajā termiņā vai citā termiņā, par kuru Puses ir papildu vienojušās, Būvdarbu veicējs maksā Pasūtītājam par katru nokavēto dienu līgumsodu 0,5%apmērā no Līguma cenas, bet ne vairāk kā 10% (desmit procenti) no tās.

14.2. Ja Būvdarbu veicējs nepilda Līgumu vai atsakās no tā izpildes, vai ja Līgums tiek izbeigts Būvdarbu veicēja vainas dēļ, Būvdarbu veicējs maksā Pasūtītājam līgumsodu par Līguma neizpildi vai nepienācīgu izpildi 10%(desmit procentu) apmērā no Līguma cenas.

14.3. Ja Pasūtītājs neveic maksājumus Līguma 2.3.punktā noteiktajos termiņos, tas maksā Būvdarbu veicējam par katru nokavēto dienu līgumsodu 0,5% apmērā no nokavētā maksājuma summas, bet ne vairāk kā 10% (desmit procenti) no Līguma cenas.

14.4. Līgumsoda samaksa neatbrīvo Puses no turpmākās līgumsaistību izpildes un zaudējumu atlīdzināšanas pienākuma, ja zaudējumi ir radušies attiecīgas Puses vainas dēļ.

**15. Līguma izbeigšana**

15.1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.

15.2. Pasūtītājs ar rakstveida paziņojumu Būvdarbu veicējam par saistību nepildīšanu var izbeigt Līgumu, ja:

15.2.1. Būvdarbu veicējs Līgumā paredzētos Būvdarbus nav uzsācis 10 (desmit) darba dienu laikā no Līguma abpusējas parakstīšanas brīža;

15.2.2. Būvdarbu veicējs nav izpildījis savas līgumsaistības, vai neievēro normatīvo aktu prasības, vai nespēj veikt Būvdarbus Līgumā noteiktajā termiņā – ar nosacījumu, ka Būvdarbu veicējs 3 (triju) darbdienu laikā no attiecīgā paziņojuma saņemšanas nav novērsis pārkāpumu;

15.2.3. Būvdarbu veicējs pēc Pasūtītāja rakstiska atgādinājuma nav novērsis vai atsakās novērst Būvdarbu nodošanas – pieņemšanas procesā radušos defektus;

15.2.4. Būvdarbu veicējs tiek atzīts par maksātnespējīgu.

15.3. Līguma izbeigšana 15.2.punktā paredzētajos gadījumos neierobežo Pasūtītāja tiesības uz zaudējumu atlīdzību un līgumsoda piemērošanu.

15.4. Ja Līgums tiek izbeigts saskaņā ar Līguma 15.2.punktu, Būvdarbu veicējs 5 (piecu) darba dienu laikā no paziņojuma saņemšanas atmaksā Pasūtītājam jebkuru kā avansu saņemto maksājumu, kā arī maksā līgumsodu atbilstoši Līguma 14.2.punktam.

15.5. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir veikti, atbilst Līgumam un ir turpmāk izmantojami.

15.6. Līguma izbeigšanas gadījumā Būvdarbu veicējs nekavējoties vai arī noteiktajā datumā pārtrauc Būvdarbus, veic visus pasākumus, lai būvobjekts un Būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvobjektu un nodod Pasūtītājam uz Būvdarbiem attiecināmo dokumentāciju, nodrošina, lai Būvdarbu veicēja personāls un apakšuzņēmēji atstātu būvobjektu, kā arī veic citas darbības, par kurām Puses ir vienojušās.

15.7. Būvdarbu veicējam ir tiesības vienpusēji atkāpties no Līguma, rakstveidā par to iepriekš paziņojot Pasūtītājam, ja tas neveic Līgumā noteiktos maksājumus par kvalitatīvi un termiņā izpildītiem Būvdarbiem un nokavējums pārsniedz 30 (trīsdesmit) dienas.

* 1. Līguma 15.2. un 15.7.punktā paredzētajos gadījumos Līgums ir uzskatāms par izbeigtu 15.(piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.

**16. Nepārvarama vara**

16.1. Puses nav pakļautas zaudējumu atlīdzības pienākumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas apstākļu rezultātā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.

16.2. Nepārvarama vara nozīmē nekontrolējamu notikumu, ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju izpildīt Līgumu: ārkārtas situācija, kuru Saeima vai Ministru kabinets izsludinājis Latvijas Republikā, kari, revolūcijas, ugunsgrēki, plūdi, epidēmijas, u.c.

16.3. Ja izceļas nepārvaramas varas situācija, attiecīgā Puse nekavējoties rakstiski paziņo otrai Pusei par tās apstākļiem, to cēloņiem un paredzamo ilgumu, turpinot pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. Jebkurai no Pusēm ir tiesības vienpusēji izbeigt Līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk nekā 4 (četrus) mēnešus.

**17. Strīdu izšķiršana**

17.1. Ja Pušu starpā rodas strīdi vai nesaskaņas, kas saistītas ar Līgumu vai tā izpildi, Puses to risina pārrunu ceļā. Rakstiskas pretenzijas izskatāmas, un rakstiskas atbildes uz tām sniedzamas 5 (piecu) darba dienu laikā pēc pretenziju saņemšanas.

17.2. Ja nesaskaņas Pušu starpā nav iespējams atrisināt Līguma 17.1.punktā paredzētajā kārtībā, strīds tiek nodots vispārējās jurisdikcijas tiesā, saskaņā ar Latvijas Republikas normatīvajiem aktiem.

17.3. Gadījums, kad kāda no Līguma Pusēm uzsāk strīdu (tajā skaitā iesniedz prasību tiesā) pret otru Pusi, nav uzskatāms par pamatu, lai nepildītu Līguma saistības.

**18. Nobeiguma noteikumi**

18.1. Līgums stājas spēkā dienā, kad to parakstījušas abas Puses, un ir spēkā līdz Līgumā paredzēto saistību pilnīgai izpildei, vai līdz brīdim, kad ir panākta Pušu vienošanās par Līguma izbeigšanu, vai arī līdz brīdim, kad kāda no Pusēm izbeidz to vienpusēji.

18.2. Parakstot Līgumu, Būvdarbu veicējs apliecina, ka ir pilnībā iepazinies ar Objektu, tā stāvokli un atrašanos dabā, kā arī ar Līgumā paredzēto Būvdarbu apjomu, kārtību un nosacījumiem, kas attiecas uz Līgumā paredzēto Būvdarbu izpildi, un Līgumā noteiktajā Līguma summā (Līguma 2.1. punkts) ir pilnībā iekļāvis visas izmaksas, kas saistītas ar visu Pasūtītāja prasību ievērošanu un pilnīgu izpildi Līgumā noteiktajos termiņos.

18.3. Puses, parakstot Līgumu, apliecina, ka visa Līgumā norādītā informācija par Pasūtītāja un Būvdarbu veicēja rekvizītiem atbilst patiesībai.

18.4. Lai sekmīgi vadītu Līguma izpildi, Būvdarbu veicējs un Pasūtītājs nozīmē pilnvarotos pārstāvjus, kuriem ir tiesības darboties Pušu vārdā saistībā ar Līguma izpildi, tostarp, veikt Līguma saistību izpildes kontroli, parakstīt ikmēneša Būvdarbu pieņemšanas – nodošanas aktus, nepieciešamības gadījumā – nodrošināt vienošanos slēgšanu starp Pusēm:

18.4.1. pilnvarotā persona no Pasūtītāja puses – Rēzeknes novada pašvaldības Bērzgales pagasta pārvaldes vadītājs Arvīds Dunskis;

18.4.2. pilnvarotā persona no Būvdarbu veicēja puses – atbildīgais būvdarbu vadītājs Pēteris Šneveļs.

18.5. Līgums sastādīts 2 (divos) eksemplāros ar vienādu juridisku spēku, pa vienam katrai Pusei.

**19. Pušu rekvizīti un paraksti**

|  |  |
| --- | --- |
| PASŪTĪTĀJS | BŪVDARBU VEICĒjs |
| **Rēzeknes novada pašvaldība** | **SIA „Inteco Wood”** |
| reģ.Nr.90009112679 | reģ.Nr.42403032177 |
|  |  |
|  |  |
|  |  |
|  |  |